Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 95

5. évfolyam Évi óraszám: 16 Témakörök Tartalmak Etnikai csoportok, nemzetiségek, földrajzi, néprajzi tájak, tájegységek Az etnikai csoport és a nemzetiség fogalma, a határainkon túl élõ magyarok. A magyar nyelvterület földrajzi-néprajzi tájai, tájegységei, etnikai csoportjai, magyarországi nemzetiségek. A lakóhely és a régió A lakóhely és a régió természeti adottságai, gazdasági, társadalmi, hon- és népismereti, néprajzi, nyelvjárási jellemzõi. Néprajzi és nyelvjárási tájegységek A tanév során az alábbi témák közül legalább egyet kötelezõ feldolgozni. Dunántúl és Kisalföld Földrajzi elhelyezkedése, néhány jellegzetes tája, hon- és népismereti, néprajzi jellemzõi. Hagyományos gazdasági tevékenységek: (pl. halászat, nád-, gyékényfeldolgozás, makkoltató sertéstartás. Társadalmi ismeretek: (pl. uradalmi cselédek, kanászok), Település, népi építészet: (pl. szeres település, tornácos ház). Kézmûvesség, népi díszítõmûvészet: pl. pásztormûvészet, tulipános láda, cifraszûr. Néhány jellegzetes népviselet (pl. Sárköz, Kapuvár, Sióagárd). Népszokás (pl. regölés, pünkösdi királynéjárás). Népzene (pl. hosszú furulya, duda), néptánc (pl. karikázó). A határainkon túli magyarság néprajzi jellemzõi a Dunántúlhoz és a Kisalföldhöz kapcsolódó területeken (pl. Zoboralja, Csallóköz, Szlavónia). Észak-Magyarország Földrajzi elhelyezkedés, jellegzetes etnikai csoportok (palócok, matyók). Hagyományos gazdasági tevékenységek: az erdõ haszonvétele, juhászat, szõlõtermelés. Társadalmi ismeretek: palóc nagycsalád, summásság. Település, népi építészet: településforma (pl. halmazfalu, orsósfalu), a palóc ház és házbelsõ. Népmûvészet (pl. palóc áttört bútor, hímzés). Néhány jellegzetes népviselet (Hollókõ, Mezõkövesd). Népszokás (pl. kiszehajtás, lakodalmi szokások); népzene, (pl. dudanóták). A határainkon túl élõ magyarság tájai a történeti Felvidékhez tartozó területeken (pl. Medvesalja, Galánta) és legfontosabb néprajzi jellemzõik. Alföld Földrajzi elhelyezkedés, jellegzetes néprajzi csoportok, fõbb tájai, mezõvárosai, néprajzi jellemzõi. A gazdasági élet hagyományos formái (pl. rideg állattartás, halászat, gyümölcs- és zöldségtermelés). Közösségi munkaalkalmak (fonó, szüret). Társadalmi ismeretek: (pl. pásztorok, tanyasi földmûvelõk, mezõvárosok lakói). Településtípusok (pl. kétbeltelkes település, tanya), fõbb településközpontok. Népi építészet (pl. napsugaras oromfal, pásztorépítmények). Kézmûvesség, népi díszítõmûvészet (pl. fazekasság, hímzés). Népviselet: (pl. suba, parasztpolgári viselet). Népköltészet (pl. történeti mondák, betyárdalok); népszokások (pl. pünkösdölés, keresztelõ, lakodalom); néptáncok (pl. oláhos, ugrós); népi hangszer (pl. tekerõlant, citera). A határon túli magyarok Alföldhöz kapcsolódó tájai (pl. Bácska, Bánát) és legfontosabb néprajzi jellemzõik.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes